text: Eksbokser atter dømt for vold
  01 februar 2012 kl. 12.48
  Eksbokser Lars Lund Jensen, Horsens, er blevet idømt to et halvt års fængsel for vold mod en kvinde, som han havde et kortvarigt forhold til.
  Kvinden har fortalt, at hun i 11 måneder var udsat for trusler fra den tidligere europamester i boksning. De kulminerede 13. marts sidste år, da han overmandede, tæskede og lænkede hende til et bilrat. 
  Lars Lund Jensen har i forvejen fem voldsdomme, to domme for voldtægtsforsøg og en enkelt dom for fuldbyrdet voldtægt.
  Anklageren mente, at Lars Lund Jensen skulle idømmes forvaring på livstid.
  Dommeren og nævningene afviste forvaring med henvisning til, at det er ti år siden, at Lars Lund Jensen fik den seneste dom for vold.
  Retten lagde også vægt på, at eksbokseren ikke havde brugt et våben mod sin tidligere kæreste.
  